אני מצלם בעיקר דימויים הנוגעים לשבר המגדרי.

כמו כן אני עוסק בשנים האחרונות בדינמיות האינסופית הקיימת במערכת הביולוגית שלנו לאור התפתחויות בעולם הרפואה המודרני.

הרעיון בפרקטיקה הוא להציג את הדרך בה אני חווה את גופי שלי בחברה המערבית המסוגלת לשנות את הגוף ובכך להציע לנו סוג של פנטזיה המהווה גם מושא תשוקה וגם דבר מה חיצוני לגוף המקורי.

אני עושה שימוש בדימויים היברידיים פיזיולוגיים המראים את המעבר מגוף אידאי המהווה מסה אחת לשבירה ובנייה מחדש של הגוף המודרני.

 

 